БАШКОРТСТАН РЕСПУБЛИКАСЫНЫҢ МӘГАРИФНЕ ҮСТЕРҮ ИНСТИТУТЫ

Хәбибов Л.Г., Сөләйманов Р.Ф.

ЭШ ПРОГРАММАСЫН ТӨЗҮ БУЕНЧА

МЕТОДИК ТӘКЪДИМНӘР

Татар теле

Уфа 2017

УДК 821.512.141-1

ББК 74.202.5(2 Рос=Тат)

Х12

*БР МҮИ УМС тарафыннан тәкъдим ителгән.*

*Протокол № 1. 27 ноябрь, 2016 ел.*

**Хәбибов Л.Г., Сөләйманов Р.Ф. Эш программасын төзү буенча методик тәкъдимнәр. Татар теле**. – Уфа: БР МҮИ нәшр., 2017. – 20 бит.

Бу басмада төп гомум белем бирү федераль дәүләт стандартларының яңа таләпләренә ярашлы төзелә торган эш программасының структурасы, аның якынча эчтәлеге һәм шуларга нигезләнгән методик киңәшләр эзмә-эзлекле рәвештә тәкъдим ителә.

Кулланма укыту милли һәм рус телендә алып барылган мәктәпләрдәге татар теле һәм әдәбияты укытучыларына тәгаенләнә.

Рецензентлар:

1. *Ногманова А.А.*, ф.ф.к., М. Акмулла исемендәге БДПУның татар теле һәм әдәбияты кафедрасы доценты;

2. *Еникеева Л.М*., Уфа шәһәре 84 санлы татар гимназиясенең татар теле һәм әдәбияты укытучысы.

**© Хәбибов Л.Г, Сөләйманов Р.Ф., 2017.**

**© ИРО РБ, 2017.**

**Гомуми нигезләмә**

Федераль дәүләт белем бирү стандартларына ярашлы уку предметлары, курслар, шул исәптән дәрестән тыш эшчәнлек буенча эш программалары төп гомуми белем бирүнең төп белем бирү программасын үзләштерүдә планлаштырылган нәтиҗәләргә ирешүне тәэмин итәргә тиеш.

Уку предметлары, курслар, шул исәптән дәрестән тыш эшчәнлек буенча эш программалары төп гомуми белем бирүнең төп белем бирү программасын, аның структурасына кертелгән программаларны искә алып, үзләштерү нәтиҗәләренә куелган таләпләр нигезендә төзелә.

Дәрестән тыш эшчәнлек буенча эш программасы түбәндәге бүлекләрдән тора:

1) дәрестән тыш эшчәнлекнең көтелгән нәтиҗәләре;

2) дәрестән тыш эшчәнлекнең эчтәлеге (эшчәнлек формалары һәм төрләре күрсәтелеп);

3) тематик планлаштыру.

Уку предметлары буенча эш программалары түбәндәге структурага ия булырга тиеш:

1) программаны үзләштерүдән көтелгән нәтиҗәләр (шәхескә кагылышлы, метапредмет, уку фәненә кагылышлы нәтиҗәләр);

2) уку предметының, курсның эчтәлеге;

3) тематик план (һәр теманы үзләштерү өчен сәгать саны бирелеше белән).

Эш программасының максаты – билгеле бер уку-укыту предметы эчендә каралган белем бирү процессын планлаштыру, оештыру һәм идарә итү өчен уңай шартлар тудыру.

Эш программасының бурычлары:

− конкрет бер уку-укыту предметы кысаларында ФДББСын гамәлгә ашыру;

− укучыларның контингентын һәм белем бирү оешмаларының үзенчәлекләрен, максатын һәм бурычларын исәпкә алып, уку предметларының эчтәлеген, күләмен һәм тәртибен билгеләү.

Эш программасы түбәндәге фунцияләрне башкара:

− уку-укыту планында каралган төп вазифаларны үти;

− уку-укыту предметының белем бирү эчтәлеген билгели;

− уку-укыту предметы эчендә белем-бирү эчтәлегенең эзлеклелеген тәэмин итә;

− белем-бирү эчтәлегенә интегратив якын килү принцибын тормышка ашыра;

− җирле эчтәлекле модульне кертә;

− укыту-тәрбия бирү процессын оештыруга эзлекле, эшчәнлекле якын килү өчен шартлар тудыра;

− һәр укучының планлаштырылган нәтиҗәләргә ирешүен тәэмин итә.

**Эш программасын төзү үзенчәлекләре**

Эш программалары белем бирү оешмаларының компетенциясенә керә һәм мөстәкыйль рәвештә тормышка ашырыла.

Эш программалары билгеле бер белем алу дәрәҗәсен исәпкә алып төзелә.

Аерым бер уку-укыту предметының белем бирү эчтәлеге укытучының профессиональ осталыгы һәм үз предметын ничек күзаллавыннан чыгып проектлаштырыла.

Эш программасы 2 экземплярда т5зелә (берсе укытучының эшчәнлегендә кулланылса, икенчесе − белем бирү программасының бер структур элементы буларак рәсми кәгазьләр белән саклана).

Эш программасын төзегәндә, кабул иткәндә һәм раслаганда түбәндәге документларга игътибарлы булу сорала:

− ФДББС (ФГОС);

− уку-укыту предметының якынча (7рн9к) программасы;

− экспертизаны һәм апробацияне узган авторлык программасы;

− белем бирү оешмасының төп белем бирү программасы;

− УМК (дәреслек, дәреслеккә методик кулланма, эш дәфтәрләре, контроль-тикшерү материаллары, электрон кулланма).

Укытучының эш программасы административ структуралар тарафыннан укучыларның уку-укыту предметының эчтәлеге ни дәрәҗәдә үзләштерелгәнлеген өйрәнә һәм тикшерә торган документ булып тора.

Ул үрнәккә нигезләнеп, хаталарсыз, пөхтә итеп төзелә. Программаның тексты Word редакторы, Times New Roman шрифты, 12-14 кегль, юллар арасы (интервал) – 1, текст киңлегендә, һәръяктан 1-2 см. кырлар калдырылып, А 4 бите форматында башкарыла. Титул бите документның беренче бите булып санала (ул биттә сан куелмый).

**Титул битендә:**

− белем бирү оешмасының тулы исеме;

− эш программасын кабул итү һәм раслау грифы;

− эш программасы төзелгән уку-укыту предметының исеме;

− сыйныф;

− эш программасын төзегән укытучының исеме, фамилиясе, әтисенең исеме, квалификация категориясе;

− тору пункты (авыл, шәһәр, район һ.б.);

− эш программасы төзелгән ел күрсәтелә.

**Аңлатма язуда**:

− уку-укыту предметының гомуми белем бирүгә керткән өлеше;

− эш программасының үзенчәлекләре (УМК, төп идеяләре);

− уку-укыту предметының гомуми максатлары һәм бурычлары;

− укучылар белән оештырыла торган эш формалары һәм методлары;

− эш программасын тормышка ашыру вакыты чагылыш таба.

**Планлаштырылган нәтиҗәләр** бүлегендә ФДББС таләпләренә ярашлы шәхси, метапредмет, предмет нәтиҗәләр теркәлә.

“Туган тел” фәнен үзләштерүдә ирешелергә тиеш *шәхси* нәтиҗәләр булып түбәндәгеләр тора:

1) патриотик хис, илгә, Русиянең күпмилләтле халкының үткәненә һәм хәзергесенә ихтирам һәм хөрмәт тәрбияләү; үзеңнең этник чыгышыңны, үз халкыңның, туган җиреңнең тарихын, телен, әдәбиятын, мәдәниятен, кешелекнең һәм Русия халыкларының мәдәни мирас нигезләрен белү; күпмилләтле Русия җәмгыятенең гуманистик, демократик һәм традицион кыйммәтләрен үзләштерү;

2) укуга, хезмәткә карата җаваплы мөнәсәбәт формалаштыру;

3) хәзерге дөньяның социаль, мәдәни, тел, рух күптөрлелеген исәпкә алган, фәннең һәм иҗтимагый тәҗрибәнең хәзерге заман үсеш дәрәҗәсенә тәңгәл килгән дөньяга тулаем караш формалаштыру;

4) башка кешегә, аның фикеренә, дөньяга карашына, мәдәниятенә, теленә, диненә, гражданлык позициясенә, дөнья һәм Русия халыкларының тарихына, мәдәниятенә, диненә, гореф-гадәтләренә, телләренә, кыйммәтләренә аңлы, ихтирамлы һәм игелекле мөнәсәбәт формалаштыру;

5) фәнне үзләштергәндә иҗтимагый тормышның формаларын һәм рольләрен, тәртиплелек кагыйдәләрен, яшәү нормаларын үзләштерү;

6) шәхси сайлап алу нигезендә әхлак проблемаларын хәл итүдә компетентлыкны һәм әхлакый аңлылыкны үстерү, үз гамәлләреңә карата аңлы һәм җаваплы мөнәсәбәт, әхлаклылык тойгысы һәм әхләкый яктан үз-үзеңне тәртипле тоту нормаларын формалаштыру;

7) фәннәрне үзләштерү барышында, фәнни-эзләнү, иҗади һәм башка эшчәнлек вакытында, шулай ук аралашу процессында (укучы-укучы, укучы-укытучы һ.б) коммуникатив компетентлыкны үстерү;

8) җәмгыять һәм кеше тормышында гаиләнең әһәмиятен аңлау, гаилә кыйммәтләрен кабул итү, гаилә әгъзаларына карата хөрмәтле һәм кайгыртучан мөнәсәбәттә булу;

9) дөнья һәм Русия халыкларының әдәби мирасын үзләштерү процессында эстетик зәвыкны үстерү.

“Туган тел” фәнен өйрәнү барышында ирешелергә тиеш *метапредмет* нәтиҗәләр булып түбәндәгеләр тора:

1) белем алу максатын һәм бурычларын үзаллы билгеләү, танып белү мотивларын һәм кызыксынучанлыкны үстерү;

2) максатларга ирешү юлларын, уку һәм танып белү бурычларын хәл итүнең эффектив ысулларын аңлы рәвештә сайлау;

3) планлаштырылган нәтиҗәләр белән үз гамәлләреңне тәңгәлләштерә белү, нәтиҗәләргә ирешү процессында эшчәнлекне контрольдә тоту, тәкъдим ителгән шартларда һәм куелган таләпләрдә гамәлләр ысулын билгеләү, үзгәреп торган ситуацияләрдә гамәлләргә коррекция кертү;

4) бәяләү, үзбәяләү нигезләренә ия булу;

5) төшенчәләрне билгели, гомумиләштерә, аналогияләр таба, төркемнәргә бүлә, сәбәп-нәтиҗә бәйләнешен күрсәтә, логик фикерләр төзи, нәтиҗә ясый (индуктив, дедуктив, аналогия буенча) алу;

6) модель һәм схемалар, билге һәм символларны төзү, үзгәртү һәм куллана белү;

7) аңлап-төшенеп уку алымына ия булу;

8) яшьтәшләр һәм укытучылар белән уку эшчәнлеген оештыра, төркемдә һәм үзаллы эшли, үз фикереңне формалаштыра, аргументлаштыра һәм аны яклый белү.

“Туган тел” фәнен өйрәнү барышында түбәндәге *предмет* нәтиҗәләре чагылдырылырга тиеш:

1) Формаль һәм формаль булмаган мәдәниятара һәм шәхесара аралашуларда кешеләр арасындагы багланышларның эффектлыгын тәэмин итүче сөйләм эшчәнлеге төрләрен камилләштерү (тыңлап аңлау, уку, сөйләү һәм язу);

2) белем бирү һәм үзаллы белем алу процессында шәхеснең иҗади һәм интелектуаль сәләтләрен үстерүдә телнең мөһим роль башкаруын аңлау;

3) туган телнең коммуникатив-эстетик мөмкинлекләрен куллану;

4) туган тел турындагы фәнни белемне системалаштыру һәм киңәйтү, аның берәмлекләре һәм баскычлары арасындагы бәйләнешләр барлыгына төшенү, туган телнең төп берәмлекләрен һәм категорияләрен, лингвистиканың төп төшенчәләрен үзләштерү;

5) сүзгә төрле төрдәге анализ (фонетик, морфемик, сүзьясалыш, лексик, морфологик), сүзтезмәгә һәм җөмләгә синтаксик анализ һәм шулай ук текстка күпаспектлы анализ ясау күнекмәләрен формалаштыру;

6) актив һәм потенциаль сүзлек запасын баету, аралашу стиленә һәм ситуациясенә ярашлы туган телдә хисләрне һәм уйларны иркен белдерү өчен сөйләмдә кулланылучы грамматик чараларның күләмен киңәйтү;

7) туган тел лексикасының һәм фразеологиясенең төп стилистик ресурсларын, төп нормаларын (орфоэпик, лексик, грамматик, орфографик, пунктацион), сөйләм этикеты нормаларын үзләштерү; аларны телдән һәм язма фикерләрне барлыкка китергәндә сөйләм практикасында куллану тәҗрибәсен булдыру; сөйләмне үзаллы камилләштерүгә омтылу;

8) Гомумкешелек кыйммәте буларак тел мәдәнияте өчен җаваплылык хисе формалаштыру.

**Уку предметының эчтәлеге** бүлегендәүтеләсе темаларның исемлеге һәм аларның кыскача эчтәлеге бирелә. Түбәндәге темалар һәм аларның эчтәлеге ФДББСна ярашлы федераль исемлеккә кергән Р.З. Хәйдәрова авторлыгында 5−9 сыйныфлар өчен татар теле дәреслекләренә нигезләнеп тәкъдим ителә.

**5 сыйныф**

**Тематик эчтәлек**

**Без мәктәптә.** Дәресләр расписаниесе, дәресләр әзерләү, өй эше эшләү. Бәяләү нәтиҗәсе буларак билгеләр. Уку-язу әсбаплары, аларны тәртиптә һәм саклап тоту. Китапханә – белем йорты.

**Мин – өйдә булышчы.** Без әти-әнигә булышабыз. Өйдәге эшләр. Без бергә эшлибез. Өй хезмәте өчен рәхмәт белдерү һәм мактау. Кем эшләми − шул ашамый.

**Ничек эндәшсәң, шулай җавап бирерләр.** Үзеңә, иптәшеңә ярдәм итүне итәгатьле сорый, ярдәмеңне тәкъдим итә белү. Өлкән кешегә мөрәҗәгать итә белү. Телефоннан сөйләшү этикеты.

**Дуслар белән күңелле.** Минем дустым бар. Дус була белү сыйфатлары. Дуслар белән итәгатьле сөйләшү. Дуслар белән туган көн үткәрү. Кибеттән ризыклар алу. Табын әзерләү. Табын янында үз- үзеңне тоту.

**Дүрт аяклы дусларыбыз.** Дүрт аяклы дусларның токымнары, кыяфәтләре, гадәтләре.

**Без спорт яратабыз.** Тән әгъзалары. Табибта. Сәламәт булу кагыйдәләре. Спорт белән шөгыльләнү.

**Грамматик минимум**

1. Ялгызлык һәм уртаклык исемнәре.

2. Тартым һәм килеш белән төрләнгән исемнәрнең берлек һәм күплек сандагы кушымчаларын аера белү.

3. Тамыр, кушма, парлы, тезмә исемнәрнең ясалышы, аларның сөйләмдә куллануын кабатлау.

4. Исемнәргә кушымчалар ялгану тәртибе.

5. Сыйфат дәрәҗәләре белән таныштыру, аларны сөйләмдә куллану.

6. Микъдар, тәртип, җыю саннарын аера белү.

7. *Мин, син, ул* зат алмашлыкларын төшем килешендә сөйләмдә куллана белү.

8. Зат алмашлыкларын урын-вакыт килешендә сөйләмдә куллану.

9. Хәзерге заман хикәя фигыльнең барлыкта һәм юклыкта зат-сан белән төрләнеше.

10. Билгеле үткән заман хикәя фигыльнең барлыкта һәм юклыкта зат-сан белән төрләнеше.

11. Билгесез үткән заман хикәя фигыльнең барлыкта зат-сан белән төрләнеше белән танышу.

12. Боерык фигыльнең барлыкта һәм юклыкта 2 нче затта төрләнешен сөйләмдә куллану.

13. Фигыльнең инфинитив формасын сөйләмдә куллану.

14. Фигыльнең инфинитив формасын модаль сүзләр (*кирәк, кирәкми, ярый, ярамый*) белән сөйләмдә куллану

15. *Эшләргә телим* – төзелмәсен сөйләмдә куллану.

16. *Өчен, шикелле* бәйлекләрен сөйләмдә куллану.

17. Кереш сүзләрне (*минемчә, синеңчә, билгеле, әлбәттә, беренчедән, минем фикеремчә*) сөйләмдә куллану.

**6 сыйныф**

**Тематик эчтәлек**

**Яңа уку елы котлы булсын!**

Көз җитүе, яңа уку елы башлану. Бу минем мәктәбем. Уку-язу әсбаплары, аларны тәртиптә тоту. Китаплар дөньясы, китапханәгә бару, китап алу. Китапларга сак караш.

**Мин – зур ярдәмче**

Өй эшләре, өлкәннәргә булышу. Яхшы эшләр башкару. Дуслар белән бергә эшләү.

**Дуслар белән күңелле**

Минем дустым. Чын дус нинди була? Дуслык югалу. Әләкләшү, мактану – начар гадәтләр. Дуслар белән бергә ял итү. Кунакларны сыйлау. Туган көнне үткәрү.Төрле рецептлардан файдалану.

**Туган җирем - Башкортстан**

Туган ил, туган җир төшенчәләре. Башкортстанның табигате. Башкортстан республикасының дәүләт символлары. Башкортстанда яшәүче милләтләр, төрле телләрдә сөйләшү. Халыклар дуслыгы. Башкортстанның башкаласы Уфа, аның музейлары, театрлары. Татар сәнгатенең күренекле вәкилләре.

**Табигать белән бергә**

Нәрсә ул табигать? Табигатьнең безгә файдасы. Табигатьне саклау. Кошлар дөньясы. Хайваннар дөньясы.

**Сәламәт тәндә – сәламәт акыл**

Спорт төрләре. Спорт белән шөгыльләнү. Олимпия уеннары.

**Грамматик минимум**

1. Туры сөйләм белән таныштыру.

2. Тартымлы исемнәрне килешләрдә төрләндерү, аларны текстта таный белү.

3. Хәл фигыльнең **-***гач/-гәч, -кач/-кәч*формасы белән таныштыру.

4.*Бәхеткә каршы, кызганычка каршы, киресенчә* кереш сүзләрен сөйләмдә куллану.

5. Шарт фигыльнең барлыкта һәм юклыкта зат-сан белән төрләнеше.

6. Билгесез үткән заман хикәя фигыльне сөйләмдә куллану.

7. Билгеле киләчәк заман хикәя фигыльнең барлыкта зат-сан белән төрләнеше.

8. Җөмләнең баш кисәкләре: ия һәм хәбәр, алар арасында сызык куелу очраклары белән таныштыру.

9. *Барыйм әле* төзелмәсе белән таныштыру.

10. Чакыру кәгазе яза белү.

11. *Барасы килә, эчәсе килми* төзелмәләре белән таныштыру.

12. Җыю, микъдар, тәртип саннарының кулланылышын кабатлау.

13. Боерык фигыльнең барлыкта һәм юклыкта зат-сан белән төрләнеше.

14.*Минем барасым килә (килми)* төзелмәсен куллану.

**7 сыйныф**

**Тематик эчтәлек**

**Белем һәм тормыш.** Яңа уку елындагы яңалыклар, классташларның ничек укуы, нинди билгеләр алуы, өй эшен ничек эшләве, дәрестә ничек катнашуы. Яхшы уку серләре. Яхшы уку өчен кирәкле сыйфатлар.

**Мин һәм минем яшьтәшләрем.** Яшьтәшләрнең тышкы кыяфәте, характер сыйфатлары. Матур киенү серләре.Алдашу – иң яман гадәт, хатаңны тану – батырлык.

**Безнең ял.** Үз фикереңне белдерә белү. Буш вакыт, аны файдалы һәм файдасыз үткәрү. Яраткан шөгыль. Кәрәзле телефон, ноутбук, МР3-плеерларны куллану, компьютерга бәйлелек.

**Өлкәннәр һәм без.** Өлкәннәр һәм кечкенәләрнең гаиләдә үзара мөнәсәбәте.

**Сәнгать дөньясында.** Татар җырчылары, композиторлары, рәссамнәре (С. Сәйдәшев, С. Садыкова, Ә. Авзалова, И. Шакиров, Х. Якупов, И. Мөхәмәдиев һ.б).

**Грамматик минимум**

1. Хәл фигыльнең 4 нче формасы *(-ганчы/-гәнче, -канчы/-кәнче)* белән таныштыру; *-ып, -еп,-п; -гач-гәч/-кач-кәч* формаларын сөйләмдә куллану.

2. Исем фигыль формасы белән таныштыру.

3. Кушма, парлы, тезмә исемнәрнең ясалышы, аларны сөйләмдә куллану.

4. Сыйфат фигыльнең хәзерге һәм үткән заман формалары белән таныштыру.

5. Рәвеш төркемчәләре белән таныштыру, аларны сөйләмдә куллану.

6. Синоним һәм антоним сүзләрне сөйләмдә куллану.

7. Тезүче *(һәм, да-да, әмма, яки)* һәм ияртүче *(әгәр, шуңа күрә)* теркәгечләрне сөйләмдә куллану.

8. Тәрҗемә аша кисәкчәләрнең семантик мәгънәләре белән таныштыру *( да, дә, та, тә; гына/генә, иң, бит, инде).*

9. Җөмләнең баш һәм иярчен кисәкләрен билгеләргә өйрәтү.

10. Җыючы *(һәм, да-да, та-та, ни...ни),* каршы куючы *(ләкин, ә, әмма)*, бүлүче *(я, яки)* теркәгечләре белән җөмләләр төзү күнекмәләрен системалаштыру.

**8 сыйныф**

**Тематик эчтәлек**

**Күп укыган күп белер.** Яхшы уку һәм яхшы яшәү проблемасы. Интернет аша үз белемеңне күтәрү.

**Мин һәм минем яшьтәшләрем.** Үсмерләрнең үзара мөнәсәбәтләре. Аларның гаиләгә һәм җәмгыятькә китергән файдасы.

**Буш вакытымны мин ничек үткәрәм?** Егетлек проблемасы. Музыка. Виртуаль аралашуның төрле ысуллары.

**Табигать һәм кеше.** Табигатькә сакчыл караш. Төрле экологик акцияләр. Табигать серләре, табигатьтәге кызыклы күренешләр.

**Без Башкортстанда яшибез.** Башкортстанның урыны, климаты, табигый байлыклары. Элекке һәм хәзерге Уфа.

**Күренекле татар әдипләре**. Г. Тукай, М. Гафури,   
Г. Ибраһимов, Х.Туфан, М. Җәлил, А. Алиш һ.б.

**Грамматик минимум**

1. Сыйфат фигыльнең барлыкта һәм юклыкта заман формалары белән танышу.

2. Хәл фигыльнең 4 формасын да сөйләмдә куллану.

3. Хикәя фигыльнең тәмамланмаган үткән заман, күптән үткән заман, кабатлаулы үткән заман формаларын текстта таный белү.

4. Фигыльнең юнәлешләре белән таныштыру.

5. Теләк фигыльне *(-ыйм/-им, -ыйк/ик)*, теләк белдерүнең башка формаларын сөйләмдә куллану.

6. Боерык фигыльнең төрләнеше.

7. Бәйлек һәм бәйлек сүзләрне сөйләмдә куллану.

8. Фразеологик берәмлек төшенчәсе белән таныштыру.

9. Алмашлык төркемчәләре.

10. Сан төркемчәләре.

11. Сөйләмдә актив ымлыклар.

12. Җыйнак һәм җәенке җөмләләрне сөйләмдә куллану.

13. Аналитик фигыльләр *(килеп җитте, укып бетерде)* белән танышу.

14. Атау җөмләләрне сөйләмдә таный белү.

**9 сыйныф**

**Тематик эчтәлек**

**Без Башкортстанда яшибез.** Башкортстанның икътисади хәле, аның чит ил белән бәйләнеше.

**Татар музыкасы һәм театр сәнгате.** Татар музыка сәнгате тарихы.С. Габәши, А. Ключарев, С. Сәйдәшев, С. Садыкова,   
Н. Җиһанов, Ф. Яруллин һ.б. иҗаты. Татар театр сәнгате тарихы. Тәүге сәхнә әсәрләре. Танылган драматурглар: Г. Камал,   
К. Тинчурин, Т. Миңнуллин, Аманулла, З. Хәким, И. Зәйниев һ.б.

**Китап – киңәшчем, дустым минем.** Китапларның тормышыбыздагы роле. Китаплар дөньясыннан кызыклы фактлар. Белем алу һәм тормышта үз урыныңны табу проблемасы.

**Һөнәр сайлау.** Гаилә әгъзаларының профессияләре. Төрле профессияләргә хас сыйфатлар. Үзеңә ошаган профессия (белгечлек).

**Аралашу әдәбе.** Аралашу кагыйдәләре һәм нормалары.

**Буш вакыт.** Ял көнен планлаштыру. Спорт төрләре. Караган фильм, алардагы геройлар турында фикер алышу. Виртуаль дөнья. Компьютер уеннары, төрле программалар белән эш итү. Файдалы сайтлар.

**Беркем дә, бернәрсә дә онытылмый**. Бөек Ватан сугышы. 9 нчы май – Җиңү көне. Ветераннар язмышы.

**Грамматик минимум**

1. Җөмләнең баш һәм иярчен кисәкләре.

2. Гади һәм кушма җөмләләр.

3. Теркәгечле һәм теркәгечсез тезмә җөмләләр.

4. Җыючы, каршы куючы, бүлүче теркәгечле тезмә кушма җөмләләр.

5. Иярчен хәл җөмләләр белән таныштыру.

6. Тезмә һәм иярченле кушма җөмләләрдә тыныш билгеләрнең куелышы.

**Тематик планлаштыру**

Тематик планлаштыру эш программасының иң мөһим компоненты булып исәпләнә, чөнки ул уку материалын, уку планына һәм белем бирү оешмасының еллык график эшенә яраклы рәвештә төзелә. Анда дәресләрнең темалары, сәгатьләр саны, планлаштырылган нәтиҗәләр, өй эше, дәресне үткәрү вакыты, искәрмәләр урнаштырыла. Уку материалы тематик план буенча эзмә-эзлекле тормышка ашырыла.

Сезнең карамакка тематик планлаштыруның якынча формасы (берничә вариантта) тәкъдим ителә. (Укытучы аңа мәктәп дәрәҗәсендә сайланылган я методик берләшмә утырышында кабул ителгән формага ярашлы үзгәрешләр кертә ала).

**1 нче вариант**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Бүлек ата-масы,**  **дәрес темасы** | **Сә-гать**  **саны** | **Планлаштырылган**  **нәтиҗәләр** | | | **Өй эше** | **Үткәрү**  **вакыты** | | **Искәр-мәләр** |
| Пред-мет | Мета-предмет | Шәх-си | План. | Факт. |
|  |  |  |  |  |  |  |  |  |

**2 нче вариант**

|  |  |  |  |  |  |  |  |
| --- | --- | --- | --- | --- | --- | --- | --- |
| **Бүлек атама-сы,**  **дәрес темасы** | **Сә-гать**  **саны** | **Укытучы эшчән-леге** | **Укучы эшчән-леге** | **Өй эше** | **Үткәрү**  **вакыты** | | **Искәр-мәләр** |
| План. | Факт. |
|  |  |  |  |  |  |  |  |

Искәрмәләрдә укытучы үзенә кирәкле мәгълүматны урнаштыра ала.

**Кулланылган әдәбият**

1. Приказ Минобрнауки России от 31.12.2015 № 1577   
"О внесении изменений в Федеральный государственный образовательный стандарт основного общего образования, утвержденный приказом Министерства образования и науки Российской Федерации от 17 декабря 2010 г. № 1897".

2. Рус телендә урта (тулы) гомуми белем бирү мәктәпләре өчен татар теле һәм әдәбиятыннан үрнәк программалар: 1-11 сыйныфлар / [басма өчен Ч.М. Харисова, К.С. Фәтхулова,   
З.Н. Хәбибуллина җаваплы]. – Казан: Татар. кит. нәшр., 2011. – 239 б.

4. Татар теле һәм әдәбият укытучысына ярдәмгә: ФДББС турында белешмәлек һәм терәк схемалар: методик ярдәмлек / төзүчеләр: А.Х. Мөхәммәтҗанова, Р.Б. Камаева. – Казан: ТР МҮИ, 2015. – 68 б.

5. Габитова З.М. Эш программасын эшкәртү буенча методик киңәшләр. Башкорт теле. – Уфа: БР МҮИ нәшр., 2014. – 24 б. (башкорт телендә)

6. <http://zakon-ob-obrazovanii.ru/>

ЭЧТӘЛЕК

1. Гомуми нигезләмә.................................................................................3

2. Эш программасын төзү үзенчәлекләре...............................................4

3. Кулланылган әдәбият..........................................................................18

Хабибов Лутфулла Гайфуллович

Сулейманов Руслан Флюрович

МЕТОДИЧЕСКИЕ РЕКОМЕНДАЦИИ   
ПО РАЗРАБОТКЕ РАБОЧЕЙ ПРОГРАММЫ   
ПО ПРЕДМЕТУ «ТАТАРСКИЙ ЯЗЫК»

(на татарском языке)

Директор РИЦ:

Ф.Ф. Мугаллимова

Компьютерная верстка и макет:

Э.И. Магасумова

Дизайн обложки:

Л.А. Тутманова

Подписано к печати 07.02.2017.

Бумага писчая. Формат 60х84 1/16.

Гарнитура Times New Roman, BelZAGZ.

Отпечатано на ризографе и KONIKA MINOLTA.

Усл. печ. л. 1,3. Уч.-изд. л. 1,4.

Тираж 100 экз. Заказ 008.

Цена свободная.

Издательство Института развития образования РБ.

450005, Уфа, ул. Мингажева, 120.

[rio\_biro@mail.ru](mailto:rio_biro@mail.ru)